I portrætmaleriet, som Jerndorff har dyrket med udmærket held, viser hans evner som maler og karakterskildrer sig dog størst. Det er også denne retning, der har gjort ham yndet, ja populær; navnlig have de historiske portrætbilleder i [[Frederiksborgmuseet]]: General [[Glode du Plat (1809-1864)|du Plat]] ved [[Dybbøl Banke|Dybbøl]] (malet i 1885) og general [[Frederik Rubeck Henrik von Bülow|Bülow]] ved [[Fredericia]] (1890) skaffet ham vel fortjent anseelse. Mange af hans mindre portrætbilleder står fuldt på højde med, ja overgår endog disse, ikke blot i teknisk henseende, men i fornem opfattelse og fin forståelse af den fremstillede personlighed. Jerndorff har malet en lang række kendte mænd som [[Wilhelm Marstrand]], professor [[Hans Matthison-Hansen]], [[etatsråd]] [[Johan Daniel Herholdt (arkitekt)|J.D. Herholdt]], direktør [[Thorvald Julius Hellmann]], [[Japetus Steenstrup]] (på Frederiksborgmuseet, [[marinemaler]] [[Vilhelm Melbye]], brygger [[J.C. Jacobsen]], professor [[Christen Thomsen Barfoed]], professor [[Julius Exner]], pastor [[Vilhelm Birkedal]], etatsråd L. Müller, biskop [[Jørgen Swane]] og mange flere.
Kunst Historie Maleri Organisationer